Nígbà tí ó di òwúrọ̀ ọjọ́ kejì, ní kùtùkùtù, Òjòlá-ìbínú múra lóòótọ́ ó ń lọ wẹ̀ láìmọ̀ pé ọjọ́ ti pé tí Olódùmarè ó sọ fún pé òun ń bẹ. Nígbà tí ó gbé ẹnu lé ojú àdá mímú àdá bẹ̀rẹ̀ sí gé e òun náà sì bẹ̀rẹ̀ sí sálọ́ sí iwájú, àdá ń la inú rẹ̀ lọ. Nígbà tí ó ṣe ni Òjòlà-ìbínú kígbe ńlá tó bẹ́ẹ̀ tí gbogbo àwọn ará ìlú náà jí lójú oorun tí ilẹ̀ sì mì tìtì. Ẹ̀dá ńlá yìí sì bẹ̀rẹ̀ sí jà ṣùgbọ́n ibi tí ó ti ń ṣe èyí ni gbogbo ìfun rẹ̀ ti jáde tí gbogbo ilẹ̀ kún fún ẹ̀jẹ̀, ìṣẹ̀lẹ̀ sì ṣẹ̀ láàárin àwọn èjó wọn-ọnnì. Kí Òjòlà-ìbínú tóó kú, ó mọ̀ pé àwa ni, ó sì kígbe wa lọ sí ọ̀run. Ó ké lóhùn rara wí pé: ‘Ènìyàn! – Ènìyàn! – Ènìyàn! – mo lọ fún yín o!’
Nigba ti o di owuro ojo keji, ni kutukutu, Ojola-ibinu mura loooto o n lo we laimo pe ojo ti pe ti Olodumare o so fun pe oun n be. Nigba ti o gbe enu le oju ada mimu ada bere si ge e oun naa si bere si salo si iwaju, ada n la inu re lo. Nigba ti o se ni Ojola-ibinu kigbe nla to bee ti gbogbo awon ara ilu naa ji loju oorun ti ile si mi titi. Eda nla yii si bere si ja sugbon ibi ti o ti n se eyi ni gbogbo ifun re ti jade ti gbogbo ile kun fun eje, isele si se laaarin awon ejo won-onni. Ki Ojola-ibinu too ku, o mo pe awa ni, o si kigbe wa lo si orun. O ke lohun rara wi pe: ‘Eniyan! – Eniyan! – Eniyan! – mo lo fun yin o!’